માનસમાં ત્રણ પ્રકારના પક્ષીઓ જોવા મળે છે. શ્વેતભૂરા હંસ, બદામી બતક અને પૂંછડી-પાંખ સિવાયના ભાગે સફેદ ચકરમા પક્ષીઓ. આ અને આવી અનેક જાણવાજોગ બાબતો આ પુસ્તકમાં સંગ્રહાયેલી છે. તો ક્યારેક આપણને અચંબિત કરી મૂકે એવી અદભૂત વાતો પણ વાંચવા મળે છે. કારણ, સ્વામીજીએ પુસ્તક લખવા ખાતર લખ્યું નથી. એમને મન તો આ પુસ્તક એ પણ શ્રીકૈલાસ-માનસની એક પરિક્રમા જ છે. એટલે તો એમણે ચીવટથી, કાળજીથી એક પરિક્રમાવાસીને, એક કૈલાસ-માનસયાત્રીને લાગુ પડતી બધી જ બાબતો વિશે ખૂબ જ છણાવટ સાથે લખ્યું છે.